ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի թիվ 151 որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի կոլեգիայի 2013 թվականի ապրիլի 9-ի թիվ 75 որոշման մեջ կատարվող

1. Վերնագիրը «, եւ» բառից առաջ լրացնել «(ՄՄ ՏԿ 010/2011)» բառերով։

2. Նախաբանի մեջ ««Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի 3-րդ հոդվածին» բառերը փոխարինել ««Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 5-րդ կետի ութերորդ պարբերությանը» բառերով:

3. 1-ին կետը «, եւ» բառից առաջ լրացնել «(ՄՄ ՏԿ 010/2011)» բառերով։

4. Նշված Որոշմամբ հաստատված՝ ««Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի պահանջները բավարարող արտադրանքի տիպի հավաստագրի միասնական ձեւը եւ դրա ձեւակերպման կանոնները» շարադրել հետեւյալ խմբագրությամբ՝

«ՀԱՍՏԱՏՎԱԾ ԵՆ

Եվրասիական տնտեսական հանձնաժողովի կոլեգիայի 2013 թվականի ապրիլի 9-ի   
թիվ 75 որոշմամբ   
(Եվրասիական տնտեսական հանձնաժողովի կոլեգիայի 2016 թվականի նոյեմբերի 15-ի   
թիվ 151 որոշման խմբագրությամբ)

**«Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջները բավարարող արտադրանքի տիպի հավաստագրի միասնական ձեւը եւ դրա ձեւակերպման կանոնները**

I. «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի   
(ՄՄ ՏԿ 010/2011) պահանջները բավարարող արտադրանքի տիպի հավաստագրի միասնական ձեւը

|  |  |  |  |  |
| --- | --- | --- | --- | --- |
| ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ  ՀԱՎԱՍՏԱԳԻՐ  «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջները բավարարող արտադրանքի տիպի | | | | 1) |
| թիվ ԵԱՏՄ\_\_\_\_\_\_\_\_\_\_\_\_\_\_\_\_\_\_\_\_ | | | | 2) |
| ՀԱՅՏԱՏՈՒ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 3) |
| ԱՐՏԱԴՐՈՂ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 4) |
| ԱՐՏԱԴՐԱՆՔԻ ՏԻՊԱՅԻՆ ՆՄՈՒՇ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 5) |
| ՀԱՄԱՊԱՏԱՍԽԱՆՈՒՄ Է ՊԱՀԱՆՋՆԵՐԻՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 6) |
| ՀԱՎԱՍՏԱԳԻՐԸ ՏՐՎԵԼ Է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ՀԻՄԱՆ ՎՐԱ | | | | 7) |
| ՀԱՎԱՍՏԱԳՐՄԱՆ ՄԱՐՄԻՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 8) |
| ԼՐԱՑՈՒՑԻՉ ՏԵՂԵԿԱՏՎՈՒԹՅՈՒՆ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 9) |
| ՏՐՄԱՆ ԱՄՍԱԹԻՎ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | 10) |
| Հավաստագրման մարմնի ղեկավար (լիազորված անձ) |  | Կ.Տ. |  | 11) |
|  | (ստորագրություն) |  | (Ա. Ա. Հ.) |  |
| Փորձագետ(ներ) (փորձագետ-աուդիտոր(ներ)) |  |  |  |  |
|  | (ստորագրություն) |  | (Ա. Ա. Հ.) |  |

II. «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջները բավարարող արտադրանքի տիպի հավաստագրի ձեւակերպման կանոնները

1. Մաքսային միության հանձնաժողովի 2011 թվականի հոկտեմբերի 18-ի թիվ 823 որոշմամբ ընդունված՝ «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջները բավարարող արտադրանքի տիպի հավաստագիրը (այսուհետ՝ հավաստագիր) հայտատուին է տրվում Եվրասիական տնտեսական միության՝ համապատասխանության գնահատման մարմինների միասնական ռեեստրում ընդգրկված հավաստագրման մարմնի կողմից։

2. Հայտատու կարող է լինել Եվրասիական տնտեսական միության անդամ պետության (այսուհետ՝ անդամ պետություն) օրենսդրությանը համապատասխան դրա տարածքում գրանցված իրավաբանական անձը կամ ֆիզիկական անձը՝ որպես անհատ ձեռնարկատեր, որը հանդես է գալիս որպես արտադրող կամ արտադրողի կողմից լիազորված անձ (այսուհետ՝ հայտատուներ)։

3. Հավաստագիրը եւ դրա հավելվածները պատրաստվում են А4 ձեւաչափի սպիտակ թղթերի վրա (210 х 297 մմ)։

4. Հավաստագիրը լրացվում է ռուսերենով, էլեկտրոնային տպիչ սարքերի օգտագործմամբ, եւ, անդամ պետության օրենսդրության մեջ համապատասխան պահանջի առկայության դեպքում՝ այն անդամ պետության պետական լեզվով, որտեղ տրվում է հավաստագիրը։

Հավաստագիրը ռուսերենով եւ անդամ պետություններից մեկի պետական լեզվով լրացնելու դեպքում այն լրացվում է սույն բաժնի 7-րդ կետին համապատասխան, հավաստագրի տարբեր կողմերի վրա։

5. Անհրաժեշտության դեպքում արտադրողի անվանումը, նրա գտնվելու վայրը (իրավաբանական անձի հասցեն), ինչպես նաեւ՝ արտադրանքի պատրաստմանն ուղղված գործունեության իրականացման վայրի հասցեն (հասցեները) (պետության անվանումից բացի) եւ արտադրանքի նշագիրը (տիպ, մակնիշ, մոդել, ապրանքատեսակ (արտիկուլ) եւ այլն) կարող են նշվել՝ լատինական այբուբենի տառերի օգտագործմամբ։

6. Հավաստագրի բոլոր դաշտերը պետք է լրացված լինեն (հավաստագրի բնօրինակում դաշտերի համարակալումը բացակայում է)։

7. Հավաստագրի մեջ նշվում են՝

ա) 1-ին դաշտում՝ 5 տողով կատարված գրառումներ՝ հետեւյալ հաջորդականությամբ՝

1-ին տող՝ «ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆ»,

2-րդ տող՝ «ՀԱՎԱՍՏԱԳԻՐ»,

3-րդ տող՝ ««Մեքենաների եւ սարքավորումների անվտանգության մասին»»,

4-րդ տող՝ «Մաքսային միության տեխնիկական կանոնակարգի (ՄՄ ՏԿ 010/2011)»,

5-րդ տող՝ «պահանջները բավարարող արտադրանքի տիպի».

բ) 2-րդ դաշտում՝ հավաստագրի գրանցման համարը, որը ձեւավորվում է անդամ պետության օրենսդրությանը համապատասխան՝ նշելով «ԵԱՏՄ» (Եվրասիական տնտեսական միություն) հապավումը եւ աշխարհի երկրների դասակարգչին համապատասխան՝ անդամ պետության երկնիշ տառային ծածկագիրը.

գ) 3-րդ դաշտում՝ հայտատուի լրիվ անվանումը, նրա գտնվելու վայրը (իրավաբանական անձի հասցեն) եւ գործունեության իրականացման վայրի հասցեն (հասցեները) (եթե հասցեները տարբեր են)՝ իրավաբանական անձի համար, կամ ազգանունը, անունը եւ հայրանունը (առկայության դեպքում), բնակության վայրը եւ գործունեության իրականացման վայրի հասցեն (հասցեները) (եթե հասցեները տարբեր են)՝ որպես անհատ ձեռնարկատեր գրանցված ֆիզիկական անձի համար, ինչպես նաեւ հայտատուի գրանցման կամ հաշվառման (անհատական, նույնականացման) համարը, որը, անդամ պետության օրենսդրությանը համապատասխան, տրվում է իրավաբանական անձի կամ որպես անհատ ձեռնարկատեր գրանցված ֆիզիկական անձի պետական գրանցման ժամանակ, հեռախոսահամարը եւ էլեկտրոնային փոստի հասցեն.

դ) 4-րդ դաշտում՝ արտադրողի լրիվ անվանումը, նրա գտնվելու վայրը (իրավաբանական անձի հասցեն) եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են)՝ իրավաբանական անձի եւ դրա՝ արտադրանքն արտադրող մասնաճյուղերի համար, կամ ազգանունը, անունը եւ հայրանունը (առկայության դեպքում), բնակության վայրը եւ արտադրանքի արտադրմանն ուղղված գործունեության իրականացման վայրի հասցեն (հասցեները) (եթե հասցեները տարբեր են)՝ որպես անհատ ձեռնարկատեր գրանցված ֆիզիկական անձի համար.

ե) 5-րդ դաշտում՝ արտադրանքի այն տիպային նմուշի մասին տեղեկությունները, որի մասով անցկացվել է արտադրանքի համապատասխան տիպի հետազոտությունը.

արտադրանքի տիպային նմուշի անվանումը.

արտադրանքի տիպային նմուշի (տիպ, մակնիշ, մոդել, ապրանքատեսակ (արտիկուլ) եւ այլն) նույնականացումն ապահովող նշագրերը.

այն փաստաթղթի (փաստաթղթերի) անվանումն ու նշագիրը, որին համապատասխան արտադրվել է արտադրանքի տիպային նմուշը (ստանդարտը, կազմակերպության ստանդարտը, տեխնիկական պայմանները կամ այլ փաստաթուղթ) (առկայության դեպքում).

հայտատուի կողմից ներկայացված այլ տեղեկություններ՝ արտադրանքի տիպային նմուշի մասին.

ե) 6-րդ դաշտում՝ Մաքսային միության տեխնիկական կանոնակարգի անվանումը.

զ) 7-րդ դաշտում՝

Մաքսային միության տեխնիկական կանոնակարգի պահանջներին արտադրանքի տիպային նմուշի համապատասխանությունը հավաստող փաստաթղթերի մասին տեղեկությունները (հետազոտությունների (փորձարկումների) եւ չափումների արձանագրությունները՝ նշելով փորձարկման լաբորատորիայի (կենտրոնի) համարը, անվանումը, հավատարմագրման վկայագրի գրանցման համարը, ամսաթիվը), ինչպես նաեւ՝ որպես Մաքսային միության տեխնիկական կանոնակարգի պահանջներին արտադրանքի համապատասխանության ապացույց՝ հայտատուի կողմից ներկայացված այլ փաստաթղթերի մասին տեղեկությունները.

է) 8-րդ դաշտում՝ հավաստագիրը տրամադրած հավաստագրման մարմնի լրիվ անվանումը, դրա գտնվելու վայրը (իրավաբանական անձի հասցեն), ինչպես նաեւ գործունեության իրականացման վայրի հասցեն (եթե հասցեները տարբեր են), հավաստագրման մարմնի հավատարմագրման վկայագրի գրանցման համարը եւ գրանցման ամսաթիվը, ինչպես նաեւ հեռախոսահամարն ու էլեկտրոնային փոստի հասցեն.

ը) 9-րդ դաշտում՝ միջազգային եւ տարածաշրջանային (միջպետական) ստանդարտների, իսկ դրանց բացակայության դեպքում՝ այն ազգային (պետական) ստանդարտների ցանկում ներառված ստանդարտի նշագիրն ու անվանումը, որոնց կիրառման արդյունքում կամավոր հիմունքով ապահովվում է «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջների կատարումը, կամ այդ ստանդարտի բաժինների (կետերի, ենթակետերի) նշագիրը եւ անվանումը, եթե նշված տեխնիկական կանոնակարգի պահանջների կատարումը կարող է ապահովվել այդ ստանդարտի առանձին բաժինների (կետերի, ենթակետերի)՝ եւ ոչ ամբողջ ստանդարտի կիրառմամբ (դրանց կիրառման դեպքում), ինչպես նաեւ այլ ստանդարտների եւ փաստաթղթերի մասին տեղեկություններ (դրանց կիրառման դեպքում) եւ այլ տեղեկատվություն (առկայության դեպքում).

թ) 10-րդ դաշտում՝ հավաստագրի տրման ամսաթիվը (օրը՝ երկու արաբական թվանշաններով, ամիսը՝ երկու արաբական թվանշաններով, տարին՝ չորս արաբական թվանշաններով).

ժ) 11-րդ դաշտում՝ հավաստագրման մարմնի ղեկավարի (լիազորված անձի) եւ փորձագետի(ների) (փորձագետ-աուդիտորի(ների)) ստորագրությունները, ազգանունները, անունները եւ հայրանունները (առկայության դեպքում)՝ դնելով հավաստագրման մարմնի կնիքը (եթե անդամ պետության օրենսդրությամբ այլ բան սահմանված չէ)։ Չի թույլատրվում ստորագրության փոխարեն ֆաքսիմիլեի օգտագործումը։

8. Հավաստագրի 5-րդ, 7-րդ եւ 9-րդ դաշտերում նշվող տեղեկատվության զգալի ծավալի դեպքում, այդ տեղեկատվությունը բերվում է հավաստագրի հավելվածում, որը ձեւակերպվում է հավելվածի ձեւաթղթի վրա եւ հավաստագրի անբաժանելի մասն է։ Հավելվածի յուրաքանչյուր թերթ համարակալվում է, դրա վրա դրվում է հավաստագրի գրանցման համարը, հավաստագրման մարմնի ղեկավարի (լիազորված անձի) եւ փորձագետի(ների) (փորձագետ-աուդիտորի(ների)) ստորագրությունները, ազգանունները, անունները եւ հայրանունները, այդ մարմնի կնիքը (եթե անդամ պետության օրենսդրությամբ այլ բան սահմանված չէ)։ Ընդ որում, հավաստագրի համապատասխան դաշտերում հղում է կատարվում հավելվածին։

9. Հավաստագրում սույն բաժնով չնախատեսված տեղեկություններ ներառելը, ինչպես նաեւ բառերի կրճատումներ (ընդունված նշումներից եւ կրճատումներից բացի) եւ տեքստի ցանկացած ուղղում չեն թույլատրվում։

10. Տրված հավաստագրերի պատճենները հայտատուի կողմից պատրաստվում են Ա4 ձեւաչափի սպիտակ թղթի թերթերի վրա (210 х 297 մմ), վավերացվում են հայտատուի կազմակերպության՝ անդամ պետության օրենսդրությանը համապատասխան լիազորված անձի կնիքով (եթե անդամ պետության օրենսդրությամբ այլ բան սահմանված չէ) եւ ստորագրությամբ (նշելով լիազորող փաստաթղթի անվանումն ու վավերապայմանները)։»։

\_\_\_\_\_\_\_\_\_\_\_\_\_\_